ลืมทานยาคุม3วันหลังจากนั้นมีเลือดออกมาเลบเริ่มแผงใหม่คะขณะที่เริ่มแผงใหม่มีเลือดออกกระปิดกระปอย จนตอนนี้ผ่านมาเดือนกว่าแล้วยังมีเลือดปนออกมาเล็กน้อยถือว่าผิดปกติไหมคะ อันตรายไหม
สวัสดีค่ะ เมื่อลืมทานยาคุมกำเนิดไป 3 วัน แล้วมีเลือดออกมา เลือดดังกล่าวเกิดจากการที่เยื่อบุโพรงมดลูกขาดการกระตุ้นจากฮอร์โมนจากยา คล้ายกับการที่เราทานยาคุมจนครบ 21 เม็ด แล้วหลังจากนั้น 2-4 วัน ก็จะมีประจำเดือนมา ไม่ได้ผิดปกติอะไรอย่างไรก็ตาม หากได้เริ่มทานยาคุมกำเนิดแผงใหม่ไปนานแล้ว แต่ยังคงมีเลือดออกกะปริดกะปรอยอยู่ เลือดดังกล่าวน่าจะเกิดจากผลข้างเคียงของการทานยาคุมได้ โดยเฉพาะหากเป็นยาคุมชนิดที่มีฮอร์โมนต่ำ หรือเกิดจากการทานยาไม่ตรงเวลา อย่างไรก็ตาม หากเลือดยังคงออกเรื่อยๆ ไม่มีแนวโน้มที่จะลดลงหรือมาห่างขึ้น แนะนำควรลองเปลี่ยนมาทานยาคุมกำเนิดชนิดที่มีฮอร์โมนสูงขึ้นค่ะ แต่หากเปลี่ยนแล้ว ยังคงมีเลือดออกอีก หรือมีอาการปวดท้องน้อยมากร่วมด้วย แนะนำควรหยุดทานยาคุม และไปพบสูติ-นรีแพทย์เพื่อตรวจหาสาเหตุค่ะ